תמונת לווין של אמריקה הדרומית
מפה מדינית של אמריקה הדרומית
בארילוצ'ה שבארגנטינה
**אמריקה הדרומית** (מכונה לעיתים בטעות **דרום אמריקה**) היא יבשת הנמצאת מדרום ליבשת אמריקה הצפונית בחצי הכדור המערבי. בצפונה של היבשת עובר קו המשווה, ומשום כך רוב שטחה של יבשת אמריקה הדרומית נמצא במחצית הדרומית של כדור הארץ. אמריקה הדרומית שוכנת בין האוקיינוס השקט לאוקיינוס האטלנטי.

שטחה הוא 17,840,000 קמ"ר והיא היבשת הרביעית בגודלה, אחרי אסיה, אפריקה ואמריקה הצפונית. מבחינת אוכלוסייה היא היבשת החמישית בגודלה, אחרי אסיה, אפריקה, אירופה ואמריקה הצפונית.

היבשת הדרום אמריקנית כוללת גם מספר איים נוספים שרובם שייכים למדינות מהיבשת. הטריטוריות הקאריביות משתייכות גאוגרפית לאמריקה הצפונית (חוץ מטרינידד וטובגו).

המדינות הדרום אמריקאיות שגובלות בים הקריבי - הכוללות את קולומביה, ונצואלה, גיאנה, סורינאם וגיאנה הצרפתית - נקראות גם אמריקה הדרומית הקריבית.

היבשת מחולקת למספר אזורים שכוללים את הגינאות, החרוט הדרומי (צ'ילה, ארגנטינה, אורוגוואי וברזיל) ואת מדינות הרי האנדים, הכוללות את פרו, בוליביה ואקוודור.

ברזיל היא המדינה הגדולה ביותר באמריקה הדרומית, מבחינת שטח ומבחינת גודל האוכלוסייה.

התרבות הלטינו אמריקאית שאובה הן משורשים איבריים, מורשת מהתקופה הקולוניאלית, הן מהתרבות המערבית בכללותה, והן ממסורות אינדיאניות מקומיות. בחלק ממדינות היבשת מורגשות גם מסורות אפריקאיות, מורשת סחר העבדים הטרנס אטלנטי הממושך.

החלק של אמריקה הדרומית הוא גדול ומגוון ביותר, וכולל מינים רבים הייחודיים ליבשת כגון: יגואר, פומה, יגוארונדי, מיני הנמרון, זאב הרעמה, זאב היער, מיני שועל דרום אמריקני, שועל קטן-אוזן, דוב המשקפיים, טפיר הרים, טפיר ברזילאי, טפיר בירדי, איילים שונים כמו אייל הביצות, אייל הפאמפאס, אייל האנדים, מזאמה, פודו, למה, אלפקה, גואנקו, ויקוניה מצויה, סוגי הפקאריים, מכרסמים כמו הקפיבארה, המארה, הצ'ינצ'ילה, קופים רחבי-אף, אולינגיטו, דביבון סרטנים, דביבון לופת, דובי נמלים, עצלנאים, מרבית מיני הארמדיליים, פרפרים, דג הפיראניה, קיימנים, ועופות כמו קוניור גרין צ'יק, קריאמאים, קונדוריים או הראיים.

גאוגרפיה
--------

### גזרת החופים והאיים

צורתה של אמריקה הדרומית היא כעין משולש, אשר את בסיסו מהווים חופיה הצפון מזרחיים וקודקודו פונה דרומה לעבר יבשת אנטארקטיקה. בצפון נמצא הים הקריבי, ממזרח מקיף אותה האוקיינוס האטלנטי, ובעוד שהקצה הדרומי מגיע עד לאוקיינוס הקרח הדרומי, את גבולותיה המערביים תוחם האוקיינוס השקט.

אין בחופיה של אמריקה הדרומית הסתעפויות רבות ורק חלקו הדרומי של החוף המערבי מבותר מאוד על ידי מפרצים קטנים ועמוקים, הדומים לפיורדים. בכל זאת מצויים בחופיה מספר מפרצים הנוחים לעגינה שבסמיכות אליהם קמו ערי נמל גדולות וחשובות כמו ריו דה ז'ניירו בחוף המזרחי, ולפראיסו בחוף המערבי וקרטחנה בחוף הצפוני. בואנוס איירס, בירת ארגנטינה ועיר הנמל הראשית שלה, שוכנת על חופו הדרום מערבי של שפך הנהר לה פלאטה שהוא כעין מפרץ גדול, ואילו מונטווידאו, בירתה ועיר הנמל הראשית של אורוגוואי, שוכנת על חופו הצפון מזרחי של שפך הנהר הזה. עם ערי הנמל החשובות האחרות שקמו לחופי מפרצים קטנים, נמנות גם קייאו בפרו, גואיאקיל באקוודור וברנקיה בקולומביה.

כשם שקצה הדרומי של אמריקה הדרומית הוא העשיר ביותר במפרצים קטנים, כך הוא גם העשיר ביותר גם באיים קטנים. כאן גם מקומו של גדול האיים של אמריקה הדרומית, הנקרא בשם ארץ האש ("טיירה דל פואגו"). עם אייה החשובים האחרים של אמריקה הדרומית נמנים איי פוקלנד, שמקומם ממזרח לקצה הדרומי של היבשת, האי טרינידד, השוכן בסמוך לחופה הצפוני וכן איי גלאפגוס, הפזורים באזור קו המשווה ממערב.

דמוגרפיה
--------

אוכלוסייה של אמריקה הדרומית מונע למעלה מ-433 מיליון תושבים. הם מפוזרים בעיקר בשוליים של היבשת כאשר מרכז היבשת כמעט ריקה מאנשים. האוכלוסייה מורכבת בעיקר מצאצאים של אירופאים (בעיקר ספרדים, פורטוגזים ואיטלקים), אפריקאים ואינדיאנים. יש אחוז גבוה של מסטיסים שמשתנים מאוד בהרכב לפי מקום. שתי השפות העיקריות הן ללא ספק ספרדית ופורטוגזית, ואחריהן אנגלית, צרפתית והולנדית במספרים קטנים יותר.

### דתות

הדת באמריקה הדרומית הוא מרכיב בעל השפעה רבה על כל מרחבי החיים, התרבות, האומנות והחוק. כרגע בכל המדינות ביבשת יש הפרדה של הדת מהמדינה מה שמאפשר חופש דת לתושביה. עם זאת, בפרו וברפובליקה הדומיניקנית, הנצרות הקתוליות משמשת כדת הרשמית. בשתי המדינות האלה יש חינוך דתי קתולי הוא חובה.

הדת הדומינתית באמריקה הדרומית היא הנצרות כאשר רוב הנוצרים הם נוצרים קטולים. לפי הערכות כ 83% מהאוכלוסיה הם נוצרים כאשר רובם קטולים עם מיעוט פרוטסטנטי,פנטקוסטלי ואוונגלסיטי. השפעתן של הכנסיות האלה גוברת ככל שגוברת השפעה של ארצות הברית ביבשת.

על אף התנצרותם של רוב האינדיאנים בתקופה הקולינאלית נותרו עדיין קהילות קטנות של בני הדתות האידיאניות ומערב-אפריקניות. מצד שני בקרב קהילות האינדיאנים והאפריקנים שהתנצרו נפוצה התופעה של שילוב טקסים ואלמנטים מהדתות המקוריות שלהן בפולחן הנוצרי הקתולי. התופעה הזו המכונה סינקרטיזם נתפסת כשלילית בעיני הממסד הקתולי, אך יכולתו למנוע את התופעה מוגבלת.

חוץ מהנצרות ישנם גם קהילות מוסלמיות, יהודיות, בודהיסטיות, הינדואיסטיות, בהאית ושיטנו.

חלוקה מדינית
------------

מבחינת החלוקה המדינית באמריקה הדרומית יש 13 מדינות עצמאיות ושתי טריטוריות.

**מדינות עצמאיות:**

* אורוגוואיאורוגוואי אורוגוואי
* אקוודוראקוודור אקוודור
* ארגנטינהארגנטינה ארגנטינה
* בוליביהבוליביה בוליביה
* ברזילברזיל ברזיל
* גיאנהגיאנה גיאנה
* ונצואלהונצואלה ונצואלה
* סורינאםסורינאם סורינאם
* פרגוואיפרגוואי פרגוואי
* פרופרו פרו
* צ'ילהצ'ילה צ'ילה
* צרפתצרפת צרפת (באמצעות מחוז גיאנה הצרפתית)
* קולומביהקולומביה קולומביה

**טריטוריות:**

* איי פוקלנדאיי פוקלנד איי פוקלנד, טריטוריה של הממלכה המאוחדתהממלכה המאוחדת הממלכה המאוחדת
* איי ג'ורג'יה הדרומית ואיי סנדוויץ' הדרומייםאיי ג'ורג'יה הדרומית ואיי סנדוויץ' הדרומיים איי ג'ורג'יה הדרומית ואיי סנדוויץ' הדרומיים, טריטוריה של הממלכה המאוחדתהממלכה המאוחדת הממלכה המאוחדת

* פסל ישו הגואל ונופה של ריו דה ז'ניירו הנשקף מההר, ברזיל.פסל ישו הגואל ונופה של ריו דה ז'ניירו הנשקף מההר, ברזיל.
* מאצ'ו פיצ'ו, פרו. מאצ'ו פיצ'ו, פרו.
* המפל הגבוה בעולם-אנחל, ונצואלה.המפל הגבוה בעולם-אנחל, ונצואלה.
* הפארק הלאומי טורס דל פיינה, צ'ילה. הפארק הלאומי טורס דל פיינה, צ'ילה.
* אגם קלימה, קולומביה. אגם קלימה, קולומביה.

ראו גם
------

|  |  |
| --- | --- |
|  | **ספר: מדינות וטריטוריות באמריקה הדרומית** |
| אוסף של ערכים בנושא הזמינים להורדה כקובץ אחד. |

* גאוגרפיה פיזית - מונחים

קישורים חיצוניים
----------------

| מיזמי קרן ויקימדיה |
| --- |
| ויקיחדשות דיווחים בוויקיחדשות: **קטגוריה:דרום אמריקה** |
| ויקימסע מדריך למטייל בוויקימסע: **אמריקה הדרומית** |
| ויקישיתוף תמונות ומדיה בוויקישיתוף: **אמריקה הדרומית** |

* America אמריקה הדרומית, באתר אנציקלופדיה בריטניקה (באנגלית)
* דפנה אשכול, ‏מתי לטייל באמריקה הלטינית? תכנון טיול לפי עונות ואירועים, באתר GoTravel
* המדריך המלא המלא למטייל באמריקה הדרומית
* אמריקה הדרומית, דף שער בספרייה הלאומית

| מדינות וטריטוריות אמריקה הדרומית |
| --- |
| מדינות | אורוגוואי • אקוודור • ארגנטינה • בוליביה • ברזיל • גיאנה • ונצואלה • סורינאם • פרגוואי • פרו • צ'ילה • קולומביה | אמריקה הדרומית |
| טריטוריות | איי פוקלנד • גיאנה הצרפתית • איי ג'ורג'יה הדרומית ואיי סנדוויץ' הדרומיים |

| יבשות ואזורים בכדור הארץ |
| --- |
| אסיה | אפריקה | אירופה | אמריקה הצפונית | אמריקה הדרומית | אוקיאניה | אנטארקטיקה |
| אירואפרסיה | אירואסיה | אמריקה | אוסטרליה | **יבשות קדומות:**רודיניה • פנגיאה • לאוראסיה • גונדוונה • לאורנטיה |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007560976505171
* BNE: XX4575402
* BnF: cb15238513g (data)
* GND: 4078014-4
* LCCN: sh85125524
* NARA: 10035685
* NDL: 23122008
* NKC: ge129486
* NSK: 000588167
* SELIBR: 163484
* SUDOC: 027375099
* VIAF: 577145424560886831330
* WorldCat (עם VIAF): 577145424560886831330

 |